พึ่งเริ่มเป็นเมื่อวานครับ ตอนหลั่งน้ำอสุจิมีเป็นสีเหลืองๆ ตกใจมากครับ แล้วตื่นเช้ามามีอาการปวดอัณฑะข้างขวา จุกอยู่ข้างเดียว เกิดจากสาเหตุอะไร มีวิธีรักษาอย่างไรบ้างมั้ยครับ
สวัสดีค่ะ อาการปวดอัณฑะและมีน้ำอสุจิสีที่ผิดปกติอาจเกิดจากมีการติดเชื้อของท่อปัสสาวะซึ่งมักเกิดจากโรคติดต่อทางเพศสัมพันธ์ได้ สาเหตุอื่นๆที่เป็นไปได้เช่นท่อเก็บเชื้ออสุจิอักเสบ โดยอาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ หรืออัณฑะอักเสบจากการติดเชื้อ จะมีอาการปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ หรือการกระทบกระแทกบริเวณดังกล่าวอย่างรุนแรงมาก่อนแนะนำว่าควรรีบไปพบแพทย์เพื่อตรวจหาสาเหตุ เพราะน่าจะเป็นความผิดปกติอย่างแน่นอน การรักษาถ้าเป็นกลุ่มการติดเชื้อควรได้ยาฆ่าเชื้อที่ตรงกับโรคการดูแลตัวเอง งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้